Държавен вестник, бр. 9, 2024 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  9
Тези условия не следва да се прилагат механично, 
доколкото не представляват изчерпателен списък с 
обстоятелства, а всеки конкретен случай следва да 
бъде оценяван въз основа на фактите. Въпреки че 
не са задължителни за съдилищата и органите по 
конкуренция на държавите – членки на ЕС, тези 
насоки имат за цел да им послужат като ръковод-
ство при прилагането на член 101, параграфи 1 и 3 
от Договора за функционирането на Европейския 
съюз. Доколкото тези насоки са приложими и 
към груповото освобождаване на споразуменията, 
засягащи националния пазар, КЗК ще се ръководи 
от тях при прилагането на настоящото решение.
(11) Въз основа на изложеното е необходимо 
и целесъобразно да се приеме ново решение за 
групово освобождаване на определени категории 
споразумения и съгласувани практики.
Р а з д е л  I
ОБЩИ ПОЛОЖЕНИЯ
Предмет на решението
Чл. 1. Това решение определя условията, на 
които трябва да отговарят определени категории 
споразумения, решения или съгласувани практи-
ки, за да се считат за освободени от забраната по 
чл. 15, ал. 1 от ЗЗК на основание чл. 18, ал. 1 от 
Закона за защита на конкуренцията (ЗЗК).
Обхват и приложно поле на решението
Чл. 2. (1) Настоящото решение се прилага по 
отношение на определени категории споразумения 
между предприятия, решения на сдружения на пред-
приятия или съгласувани практики на предприятия 
по смисъла на чл. 15, ал. 1 от ЗЗК, пораждащи 
действие на територията на Република България 
или извън нея, доколкото те не засягат търговията 
между държавите – членки на Европейския съюз 
(ЕС), по смисъла на Известие на Европейската 
комисия относно концепцията за ефекта върху 
търговията между държавите – членки на ЕС15.
(2) Регламентите на Европейската комисия за 
групово освобождаване от забраната по член 101, 
алинея 1 от Договора за функционирането на 
Европейския съюз (ДФЕС) са директно прило-
жими в своята цялост на територията на Репуб- 
лика България по отношение на споразумения, 
решения или съгласувани практики, които засягат 
търговията между държавите – членки на ЕС. 
(3) Регламентите на Европейската комисия за 
групово освобождаване и настоящото решение се 
прилагат паралелно в случаите, в които член 101 
от ДФЕС е приложим едновременно със забра-
ната по чл. 15 от ЗЗК, съгласно член 3, алинея 1 
от Регламент на Съвета (ЕС) № 1/2003 г. относно 
прилагането на членове 101 и 102 от ДФЕС16. 
(4) В случаите на противоречия при паралелното 
им прилагане прилагането на настоящото решение 
не може да доведе до забрана на споразумения, 
които могат да засегнат търговията между дър-
жавите членки, но които не ограничават конку-
ренцията по смисъла на член 101, алинея 1 или 
които изпълняват условията на член 101, алинея 3 
от ДФЕС, или които са обхванати от регламент на 
Европейската комисия за групово освобождаване 
от забраната по член 101 от ДФЕС. 
15 ОВЕС, С 101, 27.04.2004 г.
16 ОВЕС, L 1, 4.01.2003 г.
Неприложимост на решението
Чл. 3. Настоящото решение не се прилага 
спрямо споразумения с незначителен ефект върху 
конкуренцията по смисъла на чл. 16, ал. 1 от ЗЗК 
съгласно Правилата за споразуменията с незна-
чителен ефект върху конкуренцията (de minimis)17.
Р а з д е л  I I
КАТЕГОРИИ СПОРАЗУМЕНИЯ И УСЛОВИЯ 
ЗА ТЯХНОТО ОСВОБОЖДАВАНЕ
Вертикални споразумения
Чл. 4. (1) Споразуменията, които попадат в 
обхвата на понятието „вертикални споразумения“ 
по смисъла на член 1, параграф 1, буква а) на Рег- 
ламент (ЕС) 2022/720 относно категориите верти-
кални споразумения и съгласувани практики и не 
засягат търговията между държавите – членки на 
ЕС, по смисъла на член 3, алинея 1 от Регламент 
на Съвета (ЕС) № 1/2003 г., се считат за освобо-
дени от забраната по чл. 15, ал. 1 от ЗЗК, когато 
отговарят на условията по член 2, параграфи 1, 3, 
4, 5, 6 и 7, както и по член 3 във връзка с член 8 
от Регламент (ЕС) 2022/720. 
(2) Вертикалните споразумения, сключени 
между сдружение на предприятия и индивидуален 
член или между такова сдружение и индивидуален 
доставчик по смисъла на член 2, параграф 2 от 
Регламент (ЕС) 2022/720, се считат за освободени от 
забраната по чл. 15, ал. 1 от ЗЗК само ако всички 
негови членове са търговци на дребно на стоки 
и ако никой индивидуален член на сдружението 
заедно със свързаните му предприятия нямат го-
дишен оборот, надвишаващ 7 млн. лв.18, определен 
по реда на член 9 от Регламент (ЕС) 2022/720. 
(3) Освобождаването от забраната по чл. 15, ал. 1 
от ЗЗК не се прилага за споразумения, съдържащи 
ограничения, които премахват ползите от групово-
то освобождаване (твърди ограничения), съгласно 
посоченото в член 4 от Регламент (ЕС) 2022/720. 
(4) Освобождаването от забраната по чл. 15, 
ал. 1 от ЗЗК не се прилага за задължения, съдър-
жащи се във вертикални споразумения, съгласно 
посоченото в член 5 от Регламент (ЕС) 2022/720. 
Споразумения, свързани с пазара на следпродаж-
бени услуги на моторни превозни средства
Чл. 5. (1) Споразуменията, свързани с условията, 
при които страните могат да закупуват, прода-
ват или препродават резервни части за моторни 
превозни средства или да предоставят услуги по 
ремонт и поддръжка на моторни превозни средства, 
които попадат в обхвата на понятието „вертикални 
споразумения“ по смисъла на член 1, параграф 1, 
буква а) от Регламент (ЕС) № 461/2010 г. за някои 
категории споразумения в сектора на моторните 
превозни средства и не засягат търговията между 
държавите – членки на ЕС, по смисъла на член 3, 
алинея 1 от Регламент на Съвета (ЕС) № 1/2003 г., 
17 Приети с Решение на КЗК № 125 от 12.02.2009 г.
18 Настоящото решение запазва въведения с Решение на 
КЗК № 55 от 20.01.2011 г. максимален праг от 7 млн. лв. 
за всеки един от членовете на сдружението. Комисията 
за защита на конкуренцията приема за целесъобразно 
запазването на по-нисък от предвидения в Регламент 
(ЕС) 2022/720 максимален размер на оборота 
на участващите в споразумението предприятия 
с оглед на спецификите на националния пазар.